Rettens dom (Syvende Afdeling) af 14. juli 2016 – Alesa mod Kommissionen

(Sag T-99/14)

»Offentlige tjenesteydelser — udbudsprocedure — tjenesteydelser vedrørende teknisk bistand til de kinesiske myndigheder til projektet »Bæredygtig urbanisering — forbindelse mellem miljøvenlige byer i Europa og Kina (EC-LINK)« — procedure med forhandling — artikel 266, stk. 1, i delegeret forordning (EU) nr. 1268/2012 — gennemsigtighed — ligebehandling — ansvar uden for kontraktforhold«

1. Den Europæiske Unions offentlige kontrakter — udbudsprocedure — tildeling af kontrakter — anvendelse af udbud efter forhandling — karakter af undtagelse (Kommissionens forordning nr. 1268/2012, art. 129) (jf. præmis 45)

2. Den Europæiske Unions offentlige kontrakter — udbudsprocedure — tildeling af kontrakter — anvendelse af udbud med forhandling — betingelser — ingen væsentlige ændringer af de oprindelige udbudsbetingelser — begreb (Kommissionens forordning nr. 1268/2012, art. 266, stk. 1, litra d) (jf. præmis 51)

3. Den Europæiske Unions offentlige kontrakter — udbudsprocedure — forpligtelse til at overholde principperne om ligebehandling af tilbudsgivere og om gennemsigtighed — rækkevidde — pligt til klart, præcist og entydigt at formulere betingelser og fremgangsmåden for udbudsproceduren (Europa-Parlamentets og Rådets forordning nr. 966/2012, art. 102, stk. 1, og art. 112, stk. 1) (jf. præmis 61-64)

4. Den Europæiske Unions offentlige kontrakter — udbudsprocedure — tildeling af kontrakter — indledning af et udbud med forhandling efter afslutning af et offentligt udbud — den ordregivende myndighed pligt til at underrette de ansøgere, som ikke er blevet opfordret til at afgive bud — foreligger ikke (Europa-Parlamentets og Rådets forordning nr. 966/2012, art. 103, stk. 1; Kommissionens forordning nr. 1268/2012, art. 127, stk. 1 og art. 266, stk. 1) (jf. præmis 69, 70 og 74)

5. Ansvar uden for kontraktforhold — betingelser — ulovlighed — skade — årsagsforbindelse — den ene betingelse ikke opfyldt — erstatningssøgsmålet forkastet i det hele (Art. 340, stk. 2, TEUF) (jf. præmis 84)

6. Retslig procedure — stævning — formkrav — fastlæggelse af søgsmålets genstand — kort fremstilling af søgsmålsgrundene — foreligger ikke — afvisning (Rettens procesreglement (1991), art. 44, stk. 1, litra c) (jf. præmis 88 og 90)

Angående

For det første søgsmål i henhold til artikel 263 TEUF med påstand om annullation af Kommissionens afgørelse om at tildele den offentlige kontrakt DCI-ASIE/2013/329-453 vedrørende levering af tjenesteydelser i forbindelse med teknisk bistand til projektet »Bæredygtig urbanisering – forbindelse mellem miljøvenlige byer i Europa og Kina (EC-LINK)«, offentliggjort i Supplement til Den Europæiske Unions Tidende (EUT 2013/S 234-405244), til en anden tilbudsgiver end sagsøgeren, for det andet søgsmål i henhold til artikel 268 TEUF med påstand om erstatning for den skade, sagsøgeren angiveligt har lidt, og for det tredje søgsmål i henhold til artikel 277 TEUF med påstand om, at Retten træffer afgørelse om »lovligheden eller ulovligheden samt anvendeligheden eller den manglende anvendelighed« af artikel 266 i Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT 2012, L 362, s. 1) og punkt 2.4.13 i praktisk vejledning vedrørende procedurer for kontrakter i forbindelse med Den Europæiske Unions eksterne bistand.

Konklusion

1) Europa-Kommissionen frifindes.